cyanic-selkie/wikianc huggingface dataset:
মোজাহার উল্লাহ
মুক্তিযুদ্ধে ভূমিকা
১৯৭১ সালের ১৫ আগস্ট চট্টগ্রাম বন্দরে রাতের অন্ধকারে সহযোদ্ধাদের সঙ্গে নিয়ে মোজাহার উল্লাহ উপস্থিত হলেন নদীর তীরে। বর্ষণমুখর রাত। মোজাহার উল্লাহ সহযোদ্ধাদের প্রস্তুত করে নামিয়ে দিলেন পানিতে। তিনিসহ কয়েকজন নদীর তীরে থাকলেন সহযোদ্ধাদের নিরাপত্তায়। নদীতে সার্চলাইটের তীব্র ঝলমল আলো। চারদিকে কোনো সাড়াশব্দ নেই। বন্দর ঘুমে অচেতন। মধ্যরাতে পানি তোলপাড় করে বিকট শব্দে নিস্তব্ধতা খান খান হয়ে পড়ল। একের পর এক বিস্ফোরিত হতে থাকল মাইন। জাহাজগুলো বাজাতে থাকল সাইরেন। চট্টগ্রাম বন্দরে এই অপারেশনে অংশ নিতে মুক্তিবাহিনীর নৌ-মুক্তিযোদ্ধারা ভারত থেকে চট্টগ্রামে এসে সমবেত হন ১২ আগস্ট। নৌ-মুক্তিযোদ্ধারা ছিলেন মোট ৬১ জন। তিনটি দলে বিভক্ত। একটি দলের নেতৃত্বে ছিলেন মোজাহার উল্লাহ। ভারত থেকে দীর্ঘ পথ পাড়ি দিয়ে তারা চট্টগ্রামে পৌঁছান। তাদের প্রত্যেকের সঙ্গে ছিল ২০ কেজি ওজনের বোঝা। লিমপেট মাইন, ফিনস, গ্রেনেড, বিস্ফোরক, শুকনা খাবারসহ অন্যান্য সামগ্রী। অর্ধেক পথ তারা হেঁটে যান। তিনটি দলের মধ্যে একটি দল চট্টগ্রাম শহরে পৌঁছাতে ব্যর্থ হয়। তারা সীতাকুণ্ডে আটকা পড়ে। মোজাহার উল্লাহ তার দল নিয়ে নির্ধারিত সময়ে চট্টগ্রামে পৌঁছান। ১৫ আগস্ট রাতে নৌ-মুক্তিযোদ্ধারা তাদের গোপন শিবির থেকে বেরিয়ে কর্ণফুলী নদীর তীরে বন্দরের অপর পাড়ে সমবেত হন। শেষ মুহূর্তে তিনজন নৌ-মুক্তিযোদ্ধা অপারেশনে অংশ নিতে অস্বীকৃতি জানালে তাদের সংখ্যা দাঁড়ায় ৩৭। আবদুল ওয়াহেদ চৌধুরী (বীর উত্তম-বীর বিক্রম), মোজাহার উল্লাহ, মোহাম্মদ শাহ আলম (বীর উত্তম) এবং খোরশেদ আলম (বীর প্রতীক) নদীর তীরে বিভিন্ন স্থানে পাহারায় থাকেন। মুক্তিযোদ্ধারা পানিতে নেমে সাঁতরে নির্দিষ্ট টার্গেটে (জাহাজ, বার্জ প্রভৃতি) সফলতার সঙ্গে লিমপেট মাইন লাগিয়ে নিরাপদ দূরত্বে সরে যান। আধা ঘণ্টা পর থেকে মাইনগুলো একের পর এক বিস্ফোরিত হতে থাকে। সেদিন তাদের অপারেশনে প্রায় ১০টি টার্গেট সম্পূর্ণভাবে ধ্বংস বা নিমজ্জিত হয়। এর মধ্যে ছিল এমভি আল আব্বাস, এমভি হরমুজ জাহাজ, মৎস্য বন্দরে নোঙর করে রাখা বার্জ ওরিয়েন্ট, নৌবাহিনীর দুটি গানবোট এবং একটি পন্টুন। এ ছাড়া ছিল ছোট-বড় আরও কয়েকটি বার্জ।
মিলেটাস
মিলেটাস (Μίλητος; Hittite ভাষায়: Millawanda বা Milawata (exonyms); Miletus; Milet) ছিল আনাতোলিয়ার পশ্চিম উপকূলে প্রাচীন কারিয়া অঞ্চলে মায়েন্ডার নদীর উপকন্ঠে অবস্থিত একটি প্রাচীন গ্রিক নগর। এই শহরটির ধ্বংসাবশেষ তুরস্কের আয়দিন প্রদেশের আধুনা বালাত শহরের কাছাকাছি স্থানে পাওয়া গিয়েছে। খ্রিষ্টপূর্ব ৬ষ্ঠ শতাব্দীর মাঝামাঝি সময়ে, পারস্যদের আক্রমণের পূর্বে এই শহরটিকে গ্রিসের শহরগুলোর মধ্যে সর্বশ্রেষ্ঠ এবং সমৃদ্ধশালী হিসেবে বিবেচনা করা হতো।
খেরুয়াজানী ইউনিয়ন
খেরুয়াজানী ইউনিয়ন বাংলাদেশের ময়মনসিংহ জেলার মুক্তাগাছা উপজেলার অন্তর্গত একটি ইউনিয়ন।
অবস্থান ও সীমানা
উত্তরে ৫নং বাসাটি ইউনিয়ন, পশ্চিমে কাশিমপুর ও
পূর্ব পাশে ময়মনসিংহের কাতলাসেন ইউনিয়ন এবং দক্ষিণে ফুলবাড়িয়া উপজেলার ৪নং বালিয়ান ইউনিয়ন।
ইতিহাস
ময়মনসিংহ জেলার মুক্তাগাছা উপজেলার একটি ঐতিহ্যবাহী ও বৃহত্তম জনপদ হলো ১০ নং খেরুয়াজানী ইউনিয়ন। কালের পরিক্রমায় আজ অত্র ইউনিয়ন শিক্ষা, সংস্কৃতি, ধর্মীয় অনুষ্ঠান, খেলাধুলা সহ বিভিন্ন ক্ষেত্রে তার নিজস্ব স্বকীয়তায় আজও সমুজ্জ্বল। প্রাচীনকাল থেকেই এই অঞ্চলের মানুষের বসবাস। প্রাচীনকাল থেকে এখানে ইসলামিক কার্যকলাপ চলে আসছে,দেশের বিভিন্ন অঞ্চল থেকে এখানে ইসলাম প্রচারের লক্ষে আউলিয়া, বুজুর্গ ব্যক্তিগণ খেরুয়াজানী তে আসেন। তার একটি প্রাচীন নিদর্শন হচ্ছে গড়বাজাইল বাজার। এর পুরাতন নাম ছিল বুজুর্গ ভিটা। এই বাজারের নিচে বহু পুরাতন কবর রয়েছে। ধারণা করা হয় এরা বিভিন্ন অঞ্চল থেকে এখানে ইসলাম প্রচারের জন্য এসেছিলেন। মুক্তাগাছা অঞ্চলে ইসলাম প্রচারের জন্য এখান থেকেই তারা মূলত ধর্ম প্রচার শুরু করেন। তারা মূলত ফকির নামেই পরিচিত। এবং এই অঞ্চলে ফকির বংশের অনেক লোকজন বসবাস করে তাদের পূর্বসূরিরা এখানে ইসলাম প্রচার করেন বলে তাদের ধারণা।
প্রশাসনিক এলাকা
উত্তরে বাষাটি ইউনিয়ন, পূর্বে দাপুনিয়া ইউনিয়ন, দক্ষিণে বালিয়ান ইউনিয়ন। এবং পশ্চিমে কাশিমপুর ইউনিয়ন অবস্থিত।
গ্রাম সমুহ
১ গড়বাজাইল ( দুটি অংশ ৫ নং ওয়ার্ড ভিটিবাড়ি ও ৬ নং ওয়ার্ড নবীনগঞ্জ) ২ ভিটি বাড়ি ৩ রমেশ বাড়ি ৪ খেরুয়াজানী (দুটি অংশ) ৫ মহেশ বাড়ি ৬ সৈয়দ গ্রাম ৭ বাহির বাজাইল ৮ চাপুরিয়া ৯ শিবপুর ১০ কবিরপুর ১১ কৃষ্ণ বাড়ি ১২ বানিয়াবাড়ী ১৩ যাত্রাটি ১৪ বানিয়াকাজী ১৫ খিলগাতি ১৬ আমবুদপুর ১৭ বন্ধগোয়ালিয়া ১৮ হরিপুরদেউলী ১৯ রহিমবাড়ি ২০ ইটাচকি ২১ পলশা
হাট বাজার
খেরুয়াজানী বাজার , গরবাজাইল বাজার , নবীনগঞ্জ বাজার , ভিটিবাড়ি বাজার , কালিবাড়ি বাজার , মিলনগঞ্জ বাজার ।
সামাজিক সংগঠন সমূহ
১০ নং খেরুয়াজানী ইউনিয়ন হেল্পলাইন গ্রুপ
আয়তন ও জনসংখ্যা
৩০.২০ বর্গ কিলোমিটার। লোকসংখ্যা-                                   ৩৩৬৮৮ জন।
শিক্ষা
শিক্ষার হার : ৪৩.৬৫ শিক্ষা প্রতিষ্ঠান বিদ্যালয় ১) খেরুয়াজানী উচ্চ বিদ্যালয়। ২) পলসা আদর্শ উচ্চ বিদ্যালয়। ৩) গড়বাজাইল উচ্চ বিদ্যালয়। ৪) লক্ষ্মীপুর বহুমুখী উচ্চ বিদ্যালয়। ৫) বানিয়াবাড়ী উচ্চ বিদ্যালয়। মাদ্রাসা ১) বিডি বাড়ি আলিম মাদ্রাসা। ২) হাজী কাশেম আলী মহিলা দাখিল মাদ্রাসা নবীগঞ্জ বাজার।
দর্শনীয় স্থান
প্রাচীন ভূইয়া বাড়ি জামে মসজিদ,
কৃষ্ণবাড়ি ইউপি পরিষদ
গড়বাজাইল নবিনগঞ্জ বাজারের পূর্বপাশে আয়মন নদীর তীর বা বৈরাগী কাঁঠাল তলা।
জনপ্রতিনিধি
বর্তমান চেয়ারম্যান- মোঃ হারুন-আর রশিদ ১০নং খেরুয়াজানী ইউনিয়ন পরিষদ নির্বাচনের নবনির্বাচিত চেয়ারম্যান সহ সকল জনপ্রতিনিদের তালিকা। [নির্বাচন অনুষ্ঠানের তারিখ **২৮শে নভেম্বর ২০২১**ইং]
১ নং (১,২,৪) ওয়ার্ডের সংরক্ষিত মহিলা আসনে - মোছাঃ মানিক জান।
২ নং (৩,৫,৬)ওয়ার্ডের সংরক্ষিত মহিলা আসনে - মোছাঃ রৌশন আক্তার।
১ নং ওয়ার্ডের মেম্বার - মোঃ মুখলেসুর রহমান।
২ নং ওয়ার্ডের মেম্বার - মোঃ নজরুল ইসলাম।
৩ নং ওয়ার্ডের মেম্বার - মোঃ রেজাউল করিম।
৪ নং ওয়ার্ডের মেম্বার - মোঃ আতিকুর রহমান।
৫ নং ওয়ার্ডের মেম্বার - মোঃ চান মিয়া।
৭ নং ওয়ার্ডের মেম্বার - মোঃ আব্দুল কাদের তারা।
চৌরঙ্গী রোড
ইতিহাস
সম্ভবত চৌরঙ্গী রোড শহরের প্রথম সড়ক পথগুলির মধ্যে একটি, ব্রিটিশদের আগমনের পূর্বে, সড়কটি কালীঘাট ও চৌরঙ্গী গ্রামের সাথে যুক্ত ছিল। চৌরঙ্গী গ্রামের নামকরণ করা হয়েছিল রহস্যময় ধর্মাবলম্বীর চৌর্যঙ্গনাথের নামে, যেখানে তার ঘাঁটি বা ডেরা ছিল এবং ইংরেজ শাসন সত্ত্বেও এই নামটি থেকে যায় এবং ভারতের স্বাধীনতার পর পরিবর্তিত হয় কংগ্রেস সরকারের শাসনের সময়।
খেরুয়াজানী ইউনিয়ন
জনপ্রতিনিধি
৮ নং ওয়ার্ডের মেম্বার - মোঃ ইসমাইল হোসেন সরকার।
৯ নং ওয়ার্ডের মেম্বার -মোঃ রুহুল আমিন সরকার।
চৌরঙ্গী রোড
ইতিহাস
১৮ শতকের মাঝামাঝি সময়ে ব্রিটিশরা ফোর্ট এলাকার বাইরে তাদের বসতি সম্প্রসারণের শুরু করে, চৌরঙ্গীর চারপাশের এলাকাটি প্রথম সম্প্রচারের একটি অংশ এবং ১৯৪৭ সালে তাদের প্রস্থান পর্যন্ত একই এলাকা তাদের গর্ব ও বাণিজ্যিক কেন্দ্র অব্যাহত ছিল। চৌরঙ্গী এলাকার ব্রিটিশ উন্নয়নকালে, প্রায়শই তারা রাস্তার পূর্ব পাশে বিশাল বাংলো এবং ঘর নির্মাণ করে, এইভাবে কলকাতা নগরটি পরিনত হয়  প্রাসাদ নগরীতে। এই সময়টি ছিল কলকাতার একটি চমৎকার যুগ এবং এই সময়ে ব্রিটিশ সাম্রাজ্যের দ্বিতীয় প্রধান শহর হয়ে উঠেছিল। সড়কটির পশ্চিম প্রান্ত বরাবর বাগান এলাকা দ্বারা গঠিত এবং বিশাল প্রাসাদের সারিসহ একটি বিশাল খোলা এলাকা, যাকে বলা হয় ময়দান। ফোর্ট উইলিয়ামের  নিরাপত্তার কারণে ময়দানে ইচ্ছাকৃতভাবে খোলা এলাকা তৈরি করা হয়া হয়েছিল এবং এলাকাটি উন্নয়ন-মুক্ত ছিল।
পরবর্তী সময়ে লোয়ার সার্কুলার রোডের পশ্চিম দিকের অংশ (এখন এক্সিডাইড ক্রসিং) থেকে রাস্তাটির এসপ্ল্যানেডের কার্জন পার্কের পর্যন্ত প্রতিটি গুরুত্বপূর্ণ মোড়ে জলাধার তৈরি করা হয়েছিল। এর মধ্যে মাত্র একটি এখন বিদ্যমান - মনোহর দাস তরাগ এবং পার্ক স্ট্রিট এবং চওরিংয়ের জংশনে রয়েছে। পুনরুদ্ধারকৃত জলাধারগুলির মধ্যে এক ছিল যেখানে কলকাতা ইনফরমেশন সেন্টার এবং ময়দান পুলিশ স্টেশন এখন দাঁড়িয়ে আছে, অন্য আরেকটি স্থান যেখানে মেট্রো স্টেশন এখন দাঁড়িয়েছে এবং যেখানে এখনও এসপ্ল্যানেড বাস-টার্মিনাস দাঁড়িয়ে আছে সেখানে তৃতীয়টি ছিল। বর্তমানে রাস্তার সৌন্দর্য আর নেই এবং কেবলমাত্র যুগ যুগের অঙ্কন এবং স্কেচ দেখতে পাওয়া যাবে।
ট্রামের আবির্ভাবের ফলে, টলিউগঞ্জের সঙ্গে এসপ্ল্যানেডের সাথে সংযোগ স্থাপনের জন্য চৌরঙ্গীর পশ্চিম প্রান্ত বরাবর ট্রাম ট্র্যাক স্থাপন করা হয়েছিল। এই ট্র্যাকগুলিও বর্তমানে আর নেই।
আগ্রহের জায়গা
চৌরঙ্গী রোড শুধু নগরীর বাণিজ্যিক হৃদয় নয়, বরং সাংস্কৃতিক হৃদয়ও। ভারতীয় যাদুঘর এবং গভর্নমেন্ট আর্ট কলেজ এখানে অবস্থিত, পূর্বে-উল্লিখিত এশিয়াটিক সোসাইটির সাথে। কলকাতার বিশপ এবং সেন্ট পল ক্যাথিড্রালের আবাসস্থল বিশপের হাউস এখানে অবস্থিত।
এম পি বিড়লা প্ল্যানেটারিয়ার জওরহলাল নেহেরু রোড এবং ক্যাথেড্রাল সড়কের মোড়ে অবস্থিত। ভিক্টোরিয়া মেমোরিয়াল চৌরঙ্গী রোড থেকে সামান দূরত্বে অবস্থিথ। নব্য-সাংস্কৃতিক কেন্দ্র নন্দন, রবীন্দ্র সদান এবং একাডেমী অব ফাইন আর্টস  চৌরঙ্গী রোডের পরবর্তী সার্কুলার রোড এবং ক্যাথিড্রাল রোডের পাশে।
চৌরঙ্গী রোডের পাশে ময়দান সারাবছর মেলা এবং রাজনৈতিক সভার সাথে ব্যস্ত।
যাত্রাবালা (রূপবানে নাচে কোমর দুলাইয়া)
মুক্তিলাভ
অক্টোবর, ২০০৭ সালে অডিও প্রকাশনা সংস্থা জি-সিরিজের ব্যানারে 'ফুয়াদ ফিচারিং মিলা চ্যাপ্টার ২ ' অ্যালবামের চার নম্বর গান হিসেবে সিডি ফরম্যাটে প্রকাশিত হয়েছিল। মিলা ইসলাম এই গানের মিউজিক ভিডিও নিজস্ব ইউটিউব চ্যানেল হতে ১০ ফেব্রুয়ারি, ২০১০-এ অবমুক্ত করেন। চলচ্চিত্রের সংস্করণটি ৭ আগস্ট, ২০০৮ তারিখে প্রেক্ষাগৃহে এবং ১৬ সেপ্টেম্বর, ২০১৮ তারিখে জি-সিরিজের ইউটিউব চ্যানেলে অবমুক্ত করা হয়।
জনপ্রিয়তা ও চলচ্চিত্রে ব্যবহার
অ্যালবাম প্রকাশের এক মাসের মধ্যে এই গান জনপ্রিয় হয়। গানটি এফএম বেতার, স্যাটেলাইট টেলিভিশনের সংগীতানুষ্ঠানে বহুবার সম্প্রচারিত হয়। মিলা ইসলাম বিভিন্ন অনুষ্ঠানে এই গান গেয়ে গানটির জনপ্রিয়তা বাড়িয়েছেন। জনপ্রিয়তার নিরিখে গানটি বাংলা চলচ্চিত্রেও স্থান করে নেয়। ২০০৮ সালে তোমাকে বৌ বানাবো চলচ্চিত্রে এই গানের ব্যবহার করা হয়েছে। চলচ্চিত্রে এই গানের চিত্রায়ণে শাবনূর ও মিশা সওদাগর অভিনয় করেছেন।
নিয়া শর্মা
নেহা শর্মা (জন্ম: ১৭ সেপ্টেম্বর ১৯৯০), তার মঞ্চনাম নিয়া শর্মা দ্বারা অধিক পরিচিত, তিনি একজন ভারতীয় টেলিভিশন অভিনেত্রী। ২০১০ সালে তিনি কালী - এক অগ্নিপরীক্ষা-তে অণু চরিত্রে অভিনয়ের মাধ্যমে টেলিভিশনে আত্মপ্রকাশ করেছিলেন। তিনি এক হাজারো মে মেরি বেহনা হ্যায়-তে মানবী চৌধুরী চরিত্রে অভিনয় করেছিলেন।
শর্মার অন্যান্য ধারাবাহিকের মধ্যে জামাই রাজা-এর রোশনি প্যাটেল ও আরোহী কাশ্যপের দ্বৈত ভূমিকা, ইশক মে মারজাওয়া-তে অঞ্জলি শর্মা এবং নাগিন ৪-এ বৃন্দার ভূমিকা উল্লেখযোগ্য।
বিক্রম ভাটের ওয়েব ধারাবাহিক টুইস্ট-এ আলিয়া মুখার্জি চরিত্রে অভিনয়ের মাধ্যমে তিনি ডিজিটাল প্ল্যাটফর্মে আত্মপ্রকাশ করেছিলেন। ২০১৭ সালে তিনি প্রতিযোগী হিসেবে ' ফ্যাক্টর: খাত্রোঁ কে খিলাড়ি ৪''-এ অংশ নিয়েছিলেন।
ব্রিটিশ ভিত্তিক ইস্টার্ন আই সংবাদপত্র দ্বারা প্রকাশিত শীর্ষ ৫০ সেক্সিয়েস্ট এশিয়ান নারীদের তালিকায় নিয়া শর্মা ২০১৬ এবং ২০১৭ সালে যথাক্রমে তৃতীয় এবং দ্বিতীয় স্থান অর্জন করেছিলেন।
ব্যক্তিগত জীবন
তার প্রকৃত নাম নেহা শর্মা এবং তিনি তার পরিবারের কনিষ্ঠ সন্তান। তিনি নয়াদিল্লির জগন্নাথ ইনস্টিটিউট অব ম্যানেজমেন্ট সায়েন্স থেকে গণযোগাযোগে একটি ডিগ্রি অর্জন করেছিলেন।
পশ্চিমবঙ্গের হিন্দি বিরোধী আন্দোলন
পশ্চিমবঙ্গের হিন্দি বিরোধী আন্দোলন ভারতে ধারাবাহিকভাবে সংগঠিত হয়। আন্দোলনগুলি মূলত সামাজিক মাধ্যম ও পথসভা বা বিক্ষোভ ও ডেপুটেশন জমাদানের মাধ্যমে পরিচালিত হয়েছিল। পথসভা বা বিক্ষোভ ও ডেপুটেশন জমাদানের কর্মসূচি প্রারম্ভিক সময়ে মূলত কলকাতা শহর বা কলকাতা মহানগর অঞ্চল কেন্দ্রিক হলেও পরবর্তী সময়ে পশ্চিমবঙ্গের বিভিন্ন বিভাগীয় শহর ও জেলা শহরে বিস্তার লাভ করে। এই সকল আন্দোলনগুলি আমরা বাঙালি, বাংলা পক্ষ ও জাতীয় বাংলা সম্মেলনের মত সংগঠনের দ্বারা সংঘটিত হয়েছিল।
একবিংশ শতকের দ্বিতীয় দশকের শেষের সমকাল থেকে পশ্চিমবঙ্গের বিভিন্ন প্রতিষ্ঠানের নামফল, জাতীয় সড়কের ও কলকাতা মেট্রোর নির্দেশনা ফলক বাংলা ব্যতিরকে হিন্দি বা হিন্দি ও ইংরেজি ভাষার ব্যবহার বিরুদ্ধে বিভিন্ন সংগঠন পথসভা ও আন্দোলন পরিচালনা করেছে। কলকাতা মেট্রো রেলের স্মার্ট কার্ডে শুধু মাত্র হিন্দি ও ইংরেজি ভাষা ব্যবহার করা হত। এই বিষয়ে বাংলা পক্ষ প্রতবাদে অবতীর্ণ হয়েছিল এবং বাংলা ভাষী রাজ্যে বাংলা ভাষা ব্যবহার না হওয়া ও সেই সঙ্গে বাংলাকে ব্যতি রেখে হিন্দি ব্যবহাররে বিষয়টি তুলে ধরেছিল। এই প্রতিবাদের পরে বাংলা ভাষাকে কলকাতা মেট্রো রেলের স্মার্ট কার্ডে স্থান দেওয়া হয়েছিল।
বাঙালি জাতীয়তাবাদী সংগঠনের আন্দোলন
বাঙালি জাতীয়তাবাদী সংগঠন বাংলা পক্ষ অহিন্দিভাষীদের উপর হিন্দি ও উর্দু ভাষা চাপিয়ে দেওয়া তথা তাদের ভাষায় হিন্দি সাম্রাজ্যবাদের বিরুদ্ধে কাজ করে থাকে। সংগঠনটি মূলত ভাষাগত ভিত্তিতে সংগঠিত হয় এবং তারা ভারতে বাঙালি সংস্কৃতিকে রক্ষা করার লক্ষ্যে পরিচালিত হয়।
একই উদ্দেশ্যে ৯ ডিসেম্বর ২০১৯-এ বাংলা পক্ষ থেকে পৃথক হয়ে জাতীয় বাংলা সম্মেলন গঠিত হয়েছিল। জাতীয় বাংলা সম্মেলন কলকাতা ও পশ্চিমবঙ্গের বিভিন্ন প্রান্তে "হিন্দি আরোপ"-এর বিরোধিতা করেছিল। এই আন্দোলনগুলির উদ্দেশ্য হলো বাঙালিদের উপর "হিন্দি আরোপ" ও কেন্দ্রীয় সরকারের জাতীয় শিক্ষানীতির বিরোধিতা।
২০২১-এর আন্দোলন
ইন্ডিয়ান অ্যাসোসিয়েশন ফর দ্য কালটিভেশন অব সায়েন্স ১৯ মার্চ ২০২১-এ প্রতিষ্ঠানের কর্মীদের উদ্দেশ্যে একটি বিজ্ঞপ্তি জারি করেছিল, যেখানে উল্লেখ করা হয়েছিল, যে প্রতিষ্ঠানে লিখিত যোগাযোগের ক্ষেত্রে ৫৫% হিন্দি ভাষায় সম্পন্ন করতে হবে। এটি বিজ্ঞান মন্ত্রণালয়ের অধিন্যাস্ত বিজ্ঞান ও প্রযুক্তি বিভাগের (ডিএসটি) হিন্দি সেল ২০২১ সালের ফেব্রুয়ারি মাসে আইএসিএস-কে একটি বিজ্ঞপ্তি পাঠানোর পরে শুরু হয়েছিল, বিজ্ঞপ্তিটি উল্লেখ করেছিল যে প্রতিষ্ঠানটি ১৯৬৩ সালের সরকারী ভাষা আইন দ্বারা নির্ধারিত প্রয়োজনীয় লক্ষ্যমাত্রা পূরণ করতে ব্যর্থ হয়েছে। বিজ্ঞপ্তিটি আইএসিএস-এর অভ্যন্তরীণ যোগাযোগের ত্রৈমাসিক পর্যালোচনা অনুসরণ করে পাঠানো হয়েছিল। ঘটনাটি পশ্চিমবঙ্গের শিক্ষাবিদদের মধ্যে প্রচলিত হিন্দি বিরোধী মনোভাব প্রকাশ করেছিল। চিঠিতে কর্মীদের বলা হয়েছিল যে সমস্ত যোগাযোগের ৫৫ শতাংশ হিন্দি ভাষায় সম্পন্ন করতে হবে এবং কমপক্ষে ৩৩ শতাংশ "ফাইলে লেখা নোটিং" হিন্দিতে হওয়া উচিত। বিশ্ববিদ্যালয়ে হিন্দি চাপানোর বিরুদ্ধে কর্মীরা প্রতিবাদের আয়োজন করেছিল। শিক্ষার্থীরা বিদ্যায়তনের মাঠে "নো হিন্দি ইমপোজিশন" লিখে সামাজিক দূরত্ব বজায় রেখে প্রতিবাদে দাঁড়িয়েছিল। তবে বিজ্ঞপ্তিটি কেবলমাত্র প্রশাসনিক কর্মীদের জন্য ছিল।
মারিও সুয়ারেজ
মারিও সুয়ারেজ মাতা (Mario Suárez Mata); (জন্ম: ২৪ ফেব্রুয়ারি ১৯৮৭) হলেন একজন স্প্যানিশ পেশাদার ফুটবল খেলোয়াড়; যিনি এ্যাতলেটিকো মাদ্রিদ এর একজন ডিফেন্সিফ মিডফিল্ডার হিসেবে খেলে থাকেন।
জাহান তালিশিন্সকায়া
জাহান মীর রাজ্জাক কিজি তালিশিন্সকায়া (আজারবাইজানি: কাহন তালিসিন্স্কায়া) (৯ ফেব্রুয়ারি ১৯০৯ লানকারানে - ১ মার্চ ১৯৬৭ জুলাই বাকুতে) ছিলেন একজন আজারবাইজানি লোক সঙ্গীত গায়ক এবং থিয়েটার অভিনেত্রী।
প্রাথমিক কর্মজীবন
তিনি লাংকারান এর একটি সম্ভ্রান্ত পরিবারে জন্মগ্রহণ করন। (মাতৃসূত্রে তিনি ছিলেন জেনারেল সামাদ বে মেহমানদারভ এর ভাগ্নী)। তালিশিন্সকায়া প্রথমে মারয়াম বায়ারামালিবেয়োভা এর ইউএনএস স্কুলে ভর্তি হন এবং পরবর্তীতে নয় বছর বয়সে বাকুতে এসে আজারবাইজানি বালিকা সেমিনারিতে যোগ দেন।তার বড় বোন বিলিজিসের বাসায় থাকাকালীন তিনি পিয়ানো এবং টার বাজান। কীভাবে  তা বাজাতে হয় তা তিনি কোন পেশাগত নির্দেশনা ছাড়াই শিখেন। ১৯৩৪ সালে তার সুন্দর কন্ঠ এবং সঙ্গীতের জন্য তিনি অপেশাদারী মুঘাম সঙ্গীত শিল্পী হিসেবে খ্যাতি লাভ করেন, তিনি আজারবাইজান ফিলহরমনিস সোসাইটির একজন একক গায়িকা হয়ে ওঠেন। তিনি লোকগীতির নমুনা সংগ্রহের জন্য আজারবাইযানের দূরবর্তী গ্রামাঞ্চলে ভ্রমণ করেন, যা পরবর্তীতে প্রথমবারের মতো সর্বজনীনভাবে পরিবেশিত হয়। ১৯৩৬ সালে তিনি মস্কো, সেন্ট পিটার্সবার্গে এবং কিয়েভের এ সঙ্গীত পরিবেশন করার জন্য কনসার্ট এর আয়োজন করেন এবং একটি গ্র্যামোফোন রেকর্ড প্রকাশ করেন।
নির্বাসন এবং পরবর্তী জীবন
স্ট্যালিন পারগেসের সময় ১৯৩৭ সালে তার প্রাক্তন স্বামী, ভাই, বোন এবং দুই ভাইয়ের গ্রেফতার এবং নির্বাসন হওয়ার পর, ট্যালিশিন্সকায়া সরকার কর্তৃক সন্দেহভাজনদের তালিকাভুক্ত হন, কখনও কখনও তার পর্যটনে যাওয়ার জন্যও অনুমতি দেওয়া হতো না। ১৯৪০ সালে আজারবাইযানের একটি সম্মানিত শিল্পী হিসাবে স্বীকৃতি থাকা সত্ত্বেও, তালিশিন্সকায়া এবং তার চৌদ্দ বয়সী ছেলে নাজিমকে অবশেষে ১৯৪২ সালে "জনগণের শত্রু" হিসেবে ভূষিত করে কাজাখস্তানে এবং পেত্রোপাভলোভস্ক এ নির্বাসিত করে দেয়। পরে তাকে টাস্কেন্ট, উজবেকিস্তান এ স্থায়ীভাবে বসবাস করার অনুমতি দেওয়া হয় যেখানে তিনি স্থানীয় ফিলহারামনিক সমাজে তার কর্মজীবন অব্যাহত রাখেন। তিনি ইউএসএসআর কাউন্সিল অফ আর্টস কমিটির সদস্য এবং সংস্কৃতি ভ্লাদিমির সুরিনের উপ উপমন্ত্রী ছিলেন যিনি  মস্কোতে পপ সঙ্গীত প্রতিযোগিতায় প্রথম টালিশিন্সানাকে চিনছিলেন, যেখানে তিনি ১৯৩৮ সালে অংশগ্রহণ করেন এবং জয় লাভ করেন। সুরিনের অনুমতি পেয়ে তিনি তিনি তিব্বিলিসি এবং জর্রজিয়াতে আজেরি নাটক থিয়েটারে নাটক পরিবেশনার জন্য তাশকেন্ট ত্যাগ করেন,  এবং পরবর্তীতে আজারবাইজান মিউজিক্যাল কমেডি থিয়েটারে (পরিচালক শামসী সিল্যাবলাইলি এর আশ্বাসে) কাজ করার জন্য তাসখন্দ ছেড়ে দেন, যেখানে তিনি একটি অসামান্য কমেডি অভিনেত্রী হিসেবে নিজেকে প্রমাণ করেছিলেন। ১৯৪২ সালে তার মামলা প্রত্যাহার করা হয় এবং দ্বিতীয়বারের জন্য তাকে কেন্দ্রীয় এশিয়াতে নির্বাসিত করা হয়। তালিশিন্সকায়া ও তার পুত্র সোভিয়েত প্রধানমন্ত্রী জোসেফ স্ট্যালিনের মৃত্যুর অল্প সময়ের মধ্যেই বহিষ্কৃত হন, কিন্তু ১৯৬৬ সালের ভয়াবহ ভূমিকম্পে তাদের বাড়ি ধ্বংস হওয়া পর্যন্ত তারা তাশখন্দে বসবাস করতে থাকে। তারা অবিলম্বে বাকু ফিরে যেখানে  একটি বছর পর পিয়ানো বাজানো সময় জাহান তালাশিন্সকায়া হার্ট ফেইল কত্রে মারা যান।
ম্যাকাও মসজিদ এবং কবরস্থান
ইতিহাস
এটা ধারণা করা হয় যে ম্যাকাও মসজিদটি মুসলমানদের দ্বারা নির্মাণ করা হয়েছিল, যারা পর্তুগিজ সেনাবাহিনী সাথে এখানে এসেছিল। মূলত, এই মুসলমানদের সেনাবাহিনী দক্ষিণ এশিয়া থেকে নিয়োগ দেওয়া হয়েছিল। জটিল অঞ্চলে, কয়েক শতাধিক কাল সমাধিসৌধের সাথে মুসলিম সমাধিস্থলও রয়েছে, যা কয়েক শতাব্দী পূর্বে ইসলাম ধর্ম প্রচারে ম্যাকাও আসা ব্যক্তিদের ইঙ্গিত করে।
১৯৯৬ সালে, আইএএম পর্তুগিজ ম্যাকাও সরকারের কাছে মসজিদের পুনর্নবীকরণ পরিকল্পনা জমা দেয় তবে তা অনুমোদিত হয়নি। ম্যাকাওয়ে ক্রমবর্ধমান মুসলমানদের সংস্থান করতে ২০০৬ সালে আইএএম সংলগ্ন এলাকায় একটি নতুন বৃহত্তর মসজিদ নির্মাণের জন্য সরকারের অনুমতি চেয়ে আবেদন করেছিল। ২০০৭ সালের শেষের দিকে, ম্যাকাও মসজিদটি সংস্কার হয়।
ভবিষ্যতে, নতুন মসজিদটি দ্বিগুণ হয়ে ম্যাকাওয়ের জন্য আরও আধুনিক মসজিদ হওয়ার পরিকল্পনা করা হয়েছে, যার মোট আয়তন ১,৮৮১ মিটার২, ৫০ মিটার উঁচু এবং ৬০০ জন উপাসককে স্থান দিতে পারে। একটি ইসলামী কেন্দ্র, সস্তার হালাল রেস্তোঁরা, ৩০ কক্ষের ছাত্রাবাস ও শ্রেণিকক্ষ এবং ১২৭ মিটার উঁচু ৩৮ তলা বিশিষ্ট আবাসিক ভবনও নির্মিত হবে।
নির্মাণকৌশল
ম্যাকাও মসজিদ এবং কবরস্থান অঞ্চলটি ম্যাকাও মসজিদ, মসজিদের প্রসারিত অঞ্চল, ম্যাকাও মুসলিম কবরস্থান, অজু স্থান, ব্যাডমিন্টন কোর্ট, খেলার মাঠ এবং ইসলামিক অ্যাসোসিয়েটির সদর দফতর নিয়ে গঠিত। মাকাউ মসজিদটির আকার প্রায় ৬.৫ মিটার x ১২ মিটার, যা প্রায় ১০০ জন উপাসককে স্থান দিতে পারে। ম্যাকাও মসজিদ এবং কবরস্থানের প্রবেশদ্বারটি আদিম শেখের স্মরণে ১৯৭৩ সালের ২৭শে জুন তারিখে হালিমা বিন্তি শেখ দান করেছিলেন।
পরিবহন
ভবিষ্যতে, ম্যাকাও মসজিদ এবং কবরস্থানটি জোনা ডো নর্ডেসে স্টেশন ম্যাকাও এলআরটি পরিবহন সেবা চালু করা হবে।
ওসাকা মেট্রো
ওসাকা মেট্রো জাপানের ওসাকা মহানগর এলাকার দ্রুতগামী গণপরিবহন ব্যবস্থা নেটওয়ার্ক, যা ওসাকা মেট্রো কোং দ্বারা পরিচালিত হয়। এটি ওসাকা শহর এবং হিগাশিয়োসাকা, কাদোমা, মরিগুচি, সাকাই, সুইতা এবং ইয়াও এর নিকটবর্তী পৌরসভাগুলোতে কাজ করে। ওসাকা-কোবে-কিয়োটো অঞ্চলের ১,১০৮টি রেল স্টেশনের (২০০৭) মধ্যে ১২৩টি রেল স্টেশন বৃহত্তর ওসাকার (কানসাই অঞ্চলের অংশ) বিস্তৃত গণ পরিবহন ব্যবস্থার একটি অবিচ্ছেদ্য অংশ গঠন করে। ২০১০ সালে বৃহত্তর ওসাকা অঞ্চলে প্রতিদিন ১৩ মিলিয়ন রেল যাত্রী ছিল (কেহানশিনে পরিবহন দেখুন) যার মধ্যে ওসাকা পৌর সাবওয়ে (যা তথাকথিত ছিল) ২.২৯ মিলিয়ন যাত্রী ব্যবহার করতেন।
ওসাকা মেট্রো জাপানে একমাত্র সাবওয়ে ব্যবস্থা, যা আইনিভাবে ট্রামওয়ে হিসেবে শ্রেণীবদ্ধ করা হয়, অন্যদিকে জাপানে অন্যান্য সমস্ত সাবওয়ে সিস্টেমগুলোকে বৈধভাবে রেলওয়ে হিসেবে শ্রেণীবদ্ধ করা হয়। এই সত্ত্বেও, এটি একটি সম্পূর্ণরূপে মেট্রো ব্যবস্থার বৈশিষ্ট্য যুক্ত।
৩১ শে মার্চ ২০১৮ সাল পর্যন্ত ওসাকা মিউনিসিপ্যাল ট্রান্সপোর্টেশন ব্যুরো দ্বারা ওসাকা মেট্রে ওসাকা মিউনিসিপ্যাল সাবওয়ে হিসেবে পরিচালিত হতো এবং এটি ১৯৩৩ সালে জাপানে সর্বপ্রথম সর্বজনীনভাবে পরিচালিত সাবওয়ে ব্যবস্থা ছিল। ওসাকা সাবওয়ে বেসরকারীকরণের প্রস্তাব ২০১৩ সালের ফেব্রুয়ারিতে শহরের সরকারকে পাঠানো হয়েছিল এবং ২০১৭ সালে চূড়ান্ত অনুমোদন দেওয়া হয়েছিল। বেসরকারীকরণের পিছনে যুক্তি হচ্ছে এটি ব্যক্তিগত বিনিয়োগকারীদের ওসাকাতে নিয়ে আসবে এবং ওসাকা অর্থনীতি পুনরুজ্জীবিত করতে সহায়তা করবে। নতুন বেসরকারি কর্তৃপক্ষ ১লা এপ্রিল ২০১৮ সালে মেট্রো ব্যবস্থাটির পরিচালনা শুরু করে।
সংক্ষিপ্ত বিবরণ
মেট্রো ব্যবস্থাটির প্রথম বাণিজ্যিক পরিষেবা ১৯৩৩ সালে উমেদা থেকে শিনসাইবাশি পর্যন্ত মিডোজুজী লাইন খোলার মাধ্যমে শুরু হয়। উত্তর-দক্ষিণ ট্রাঙ্ক রুট হিসেবে এটি সমগ্র ব্যবস্থাটির প্রাচীনতম এবং ব্যস্ততম লাইন। এটি এবং প্রধান পূর্ব-পশ্চিম রুট চু লাইন, উভয়, পরবর্তীতে উত্তর ও পূর্ব পর্যন্ত বর্ধিত করা হয়। এই সম্প্রসারণগুলো অন্যান্য রেল সংস্থার মালিকানাধীন। তবে ওসাকা মেট্রোর নিজস্ব রেলপথ এবং বেসরকারী কর্তৃপক্ষের রেলপথ উভয় বিভাগের মধ্যে দিয়ে সরাসরি এক প্রান্ত থেকে অন্য প্রান্তে তাদের নিজস্ব ট্রেন পরিচালনা করে।
ইউতসুবাশি লাইন, তানিমাচি লাইন এবং সানচিমি লাইন মেট্রো ব্যবস্থাটির অবশিষ্ট লাইনগুলোর মধ্যে অন্যতম যেগুলো পরিষেবার ক্ষেত্রে সম্পূর্ণ স্বতন্ত্র লাইন যেখানে কোনও থ্রু পরিষেবা নেই। একমাত্র ব্যতিক্রম হচ্ছে সাকাশিউজি লাইন, এটি একমাত্র লাইন যা বর্তমান সেই রেল লাইনগুলিতে, থ্রু ট্রেন পরিষেবা পরিচালনা করে যেগুলি, জাতীয় রেল ব্যবস্থার থেকে বিচ্ছিন্ন নয় (যা মিডোজুজু এবং চু লাইনগুলোর ক্ষেত্রে হয়েছে)।
আমিন গুইরি
আমিন ফেরিদ গুইরি (Amine Gouiri; জন্ম: ১৬ ফেব্রুয়ারি ২০০০; আমিন গুইরি নামে সুপরিচিত) হলেন একজন ফরাসি পেশাদার ফুটবল খেলোয়াড়। তিনি বর্তমানে ফ্রান্সের পেশাদার ফুটবল লীগের শীর্ষ স্তর লীগ ১-এর ক্লাব নিস এবং ফ্রান্স অনূর্ধ্ব-২১ দলের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় হিসেবে খেলে থাকেন।
স্থাপত্য প্রকৌশল
স্থাপত্য প্রকৌশল, যা ভবন প্রকৌশল বা স্থাপত্যবিদ্যা নামে পরিচিত হল জ্ঞানের একটি শাখা যা ভবন নির্মাণের ক্ষেত্রে পরিকল্পনা, নকশা, নির্মাণ ও প্রযুক্তির ব্যবহার নিয়ে বিশদ আলোচনা করে থাকে। এছাড়াও, স্থাপত্য প্রকৌশলে ভবনের পরিবেশ সংক্রান্ত বিষয় (শক্তি সংরক্ষণ, তাপ, বায়ুপ্রবাহ ও শীতাতপনিয়ন্ত্রকের ব্যবজার, আলোর ব্যবহার, দৃষ্টি, নাদবিদ্যা, চলাচল ব্যবস্থা), কাঠামো, ইমারত নির্মাণে ব্যবহৃত উপাদান ও বস্তুর ব্যবহার ও বৈশিষ্ট্য এবং নির্মাণ ব্যবস্থাপনা নিয়েও আলোচনা করে থাকে।
আমিন গুইরি
২০০৭–০৮ মৌসুমে, ফরাসি ফুটবল ক্লাব আইল দাবোর যুব পর্যায়ের হয়ে খেলার মাধ্যমে গুইরি ফুটবল জগতে প্রবেশ করেছেন এবং পরবর্তীকালে বুর্গোয়্যাঁ-জায়িউ এবং লিওঁয়ের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৬–১৭ মৌসুমে, ফরাসি ক্লাব লিওঁ বি-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৪ মৌসুম অতিবাহিত করেছেন; লিওঁ বি-এর হয়ে তিনি ৩৩ ম্যাচে ১৪টি গোল করেছেন। মাঝে তিনি ২ মৌসুমের জন্য লিওঁয়ের মূল দলের হয়ে খেলেছেন। ২০২০–২১ মৌসুমে, তিনি প্রায় ৭ মিলিয়ন ইউরোর বিনিময়ে লিওঁ হতে নিসে যোগদান করেছেন।
২০১৬ সালে, গুইরি ফ্রান্স অনূর্ধ্ব-১৬ দলের হয়ে ফ্রান্সের বয়সভিত্তিক পর্যায়ে অভিষেক করেছিলেন।
স্থাপত্য প্রকৌশল
কম গ্রিনহাউস গ্যাস নিঃসরণকারী ভবন নির্মাণের ক্ষেত্রে স্থাপত্য প্রকৌশলীরা একবিংশ শতাব্দীতে অগ্রণী ভূমিকা পালন করবেন। তারা আধুনিক বিজ্ঞান ও প্রযুক্তিকে কাজে লাগিয়ে ভবনের নকশা তৈরি করে থাকেন। প্রযুক্তিগত উৎকর্ষতার দরুন বিংশ শতাব্দীতে পেশা হিসেবে স্থাপত্য প্রকৌশলের যাত্রা শুরু হয়, যা প্রকৌশলবিদ্যার অন্যান্য পেশার তুলনায় বেশ নবীন। স্থাপত্য প্রকৌশলীরা বর্তমান বিশ্বে দুইটি ঐতিহাসিক প্রেক্ষাপটের সামনে দাঁড়িয়ে আছে, যাতে গোটা বিশ্ব বুঁদ হয়ে আছে: (১) কম্পিউটার নির্ভর প্রকৌশলের প্রভূত উন্নতি, এবং (২) বিশ্বকে দূষণের হাত থেকে মুক্ত করে বাসযোগ্য করে রাখা।
আমিন গুইরি
ব্যক্তিগতভাবে, গুইরি বেশ কিছু পুরস্কার জয়লাভ করেছেন, যার মধ্যে ২০১৭ উয়েফা ইউরোপীয় অনূর্ধ্ব-১৭ চ্যাম্পিয়নশিপের গোল্ডেন বুট জয় অন্যতম। দলগতভাবে, গুইরি এপর্যন্ত ১টি শিরোপা জয়লাভ করেছেন, যা তিনি লিওঁয়ের হয়ে জয়লাভ করেছেন।
স্থাপত্য প্রকৌশল
স্থাপত্যকলা নকশা সংক্রান্ত শিল্প হলে স্থাপত্য প্রকৌশল হল প্রকৌশলের একটি শাখা, যা বিভিন্ন ভবন নির্মাণে শিল্প ও বিজ্ঞানের প্রয়োগ নিয়ে করে।
আমিন গুইরি
প্রারম্ভিক জীবন
আমিন ফেরিদ গুইরি ২০০০ সালের ১৬ই ফেব্রুয়ারি তারিখে ফ্রান্সের বুর্গোয়্যাঁ-জায়িউয়ে জন্মগ্রহণ করেছেন এবং সেখানেই তার শৈশব অতিবাহিত করেছেন। তিনি আলজেরীয় বংশোদ্ভূত।
আন্তর্জাতিক ফুটবল
গুইরি ফ্রান্স অনূর্ধ্ব-১৬, ফ্রান্স অনূর্ধ্ব-১৭, ফ্রান্স অনূর্ধ্ব-১৮, ফ্রান্স অনূর্ধ্ব-১৯, ফ্রান্স অনূর্ধ্ব-২০ এবং ফ্রান্স অনূর্ধ্ব-২১ দলের হয়ে খেলার মাধ্যমে ফ্রান্সের প্রতিনিধিত্ব করেছেন। ২০১৬ সালের ৪ঠা ফেব্রুয়ারি তারিখে তিনি নেদারল্যান্ডস অনূর্ধ্ব-১৬ দলের বিরুদ্ধে ম্যাচে ফ্রান্স অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন। ফ্রান্স অনূর্ধ্ব-১৭ দলের হয়ে তিনি ২০১৭ উয়েফা ইউরোপীয় অনূর্ধ্ব-১৭ চ্যাম্পিয়নশিপে অংশগ্রহণ করেছেন; উক্ত প্রতিযোগিতায় তিনি ৫ ম্যাচে ৯ গোল করে গোল্ডেন বুট জয়লাভ করেছিলেন। একই বছরে তিনি ২০১৭ ফিফা অনূর্ধ্ব-১৭ বিশ্বকাপে অংশগ্রহণ করেছেন, তবে ১৬ দলের পর্বে তার দল স্পেন অনূর্ধ্ব-১৭ দলের কাছে ২–১ গোলের ব্যবধানে পরাজিত হয়েছিল; সেখানে তিনি ৪ ম্যাচে ৫ গোল করেছিলেন। ২০১৮ সালে তিনি ফ্রান্স অনূর্ধ্ব-১৯ দলের হয়ে ২০১৮ উয়েফা ইউরোপীয় অনূর্ধ্ব-১৯ চ্যাম্পিয়নশিপে অংশগ্রহণ করেছেন, উক্ত প্রতিযোগিতার সেমি-ফাইনালে তার দল ইতালি অনূর্ধ্ব-১৯ দলের কাছে ২–০ গোলের ব্যবধানে পরাজিত হয়ে উক্ত প্রতিযোগিতা থেকে বিদায় নিয়েছিল। তিনি উক্ত প্রতিযোগিতায় ৪ ম্যাচে ৪ গোল করেছিলেন। তিনি ফ্রান্স অনূর্ধ্ব-২০ দলের হয়ে ২০১৯ ফিফা অনূর্ধ্ব-২০ বিশ্বকাপে অংশগ্রহণ করেছেন, তবে ১৬ দলের পর্বে তার দল মার্কিন যুক্তরাষ্ট্র অনূর্ধ্ব-২০ দলের কাছে ৩–২ গোলের ব্যবধানে পরাজিত হয়ে উক্ত প্রতিযোগিতা হয়ে বিদায় নিয়েছিল;  উক্ত প্রতিযোগিতায় তিনি ৪ ম্যাচে ৩ গোল করেছিলেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের ফ্রান্স অনূর্ধ্ব-২১ দলে স্থান পেয়েছেন।
স্থাপত্য প্রকৌশল
অবকাঠামো প্রকৌশল
অবকাঠামো প্রকৌশল নির্মাণকৃত ইমারতগুলোর (ভবন, সেতু, নির্মাণ কাঠামো, টাওয়ার এবং দেয়াল) পারিপার্শ্বিক অবস্থা নিয়ে বিশ্লেষণ ও পরিকল্পনা করে থাকে। যেসব প্রকৌশলী ভবন নিয়ে বেশি কাজ করেন, তাদের "ইমারত প্রকৌশলী" বলে গণ্য করা হয়। অবকাঠামো প্রকৌশলীদের ইমারত তৈরিতে ব্যবহৃত বস্তুর শক্তি, ইমার‍ত কাঠামো বিশ্লেষণ এবং ইমারতের ভার ( ইমারতের ভর, এর বাসিন্দা এবং তাদের ব্যবহার্য সামগ্রী এবং অস্বাভাবিক ঘটনা যেমন, বায়ুপ্রবাহ, বৃষ্টিপাত, তুষারপাত) সহ্য করার ক্ষমতা, ইমারতের ভূমিকম্পনরোধী পরিকল্পনা যা ভূকম্পন প্রকৌশল নামে পরিচিত – এসব বিষয়ে দক্ষতা অর্জন করতে হয়। স্থাপত্য প্রকৌশলীরা কখনো কখনো কখনো অবকাঠামো প্রকোশলের জ্ঞান কাজে লাগিয়ে ইমারতের নকশা তৈরি করে থাকে। ইমারত প্রকৌশল যখন প্রকৌশলের একটি স্বতন্ত্র ধারা হিসেবে বিশ্লেষণ করা হয়, তখন এর সাথে স্থাপত্য প্রকৌশলী এবং অন্যান্য প্রকৌশলীদের কাজের সাথে এর মাঝে মিল খুঁজে পাওয়া যায়।
যন্ত্র, তড়িৎ এবং পাইপসংক্রান্ত কর্মকাণ্ড
যন্ত্র প্রকৌশল ী এবং তড়িৎ প্রকৌশলীরা যন্ত্র প্রকৌশল এবং তড়িৎ প্রকৌশলে দক্ষ। কিন্তু, যখন তারা ইমারত নকশা করার কাজে যুক্ত থাকেন তাদের কাজকে যন্ত্র, তড়িৎ এবং পাইপসংক্রান্ত কর্মকাণ্ড বলে অভিহিত করা হয়। যুক্তরাজ্য, কানাডা এবং অস্ট্রেলিয়ায় তাদের কাজ "ইমারত সেবা প্রকৌশল" নামে অভিহিত করা হয়। যন্ত্র প্রকৌশলীরা ইমারতের তাপ, বায়ুপ্রবাহ ও শীততাপ নিয়ন্ত্রণ ব্যবস্থা, পাইপের ব্যবহার এবং বৃষ্টির পানি নিষ্কাসনের মত বিষয়গুলো দেখে থাকেন। পাইপ নকশাকারদের কাজের মাঝে সাধারণ সক্রিয় অগ্নি প্রতিরোধী ব্যবস্থা তৈরির দিকে নজর দিতে হয়। জটিল ইমারতের ক্ষেত্রে ব্যবস্থাটির দিকে নজর দেবার জন্য আলাদাভাবে অগ্নি প্রতিরোধী প্রকৌশলীদের নিযুক্ত করা হয়। তড়িৎ প্রকৌশলীরা ইমারতে বিদ্যুৎ সরবরাহ, টেলিযোগাযোগ, অগ্নি সতর্কীকরণ প্রক্রিয়া ও সংকেত প্রেরণ, বজ্র প্রতিরোধী ব্যবস্থা, নিয়ন্ত্রণ ব্যবস্থা এবং বৈদ্যুতিক আলো ব্যবস্থাপনা – এসব নিয়ে কাজ করে থাকেন।
যুক্তরাষ্ট্রে স্থাপত্য প্রকৌশলী
আগের আমলের স্থাপত্য প্রকৌশল সে আমলের প্রকৌশলবিদ্যার অন্যান্য শাখাকে অনুসরণ করে গটে উঠেছিল। ঊনবিংশ শতাব্দীতে সে আমলের স্থাপত্য প্রকৌশলের উন্নতি সাধিত হয়েছিল এবং বিংশ শতাব্দীর মাঝামাঝি সময়ে তা যুক্তরাষ্ট্রে ছড়িয়ে পড়েছিল। জাতীয় প্রকৌশল ও ভূমি জরিপ পরীক্ষক পরিষদ নব্বইয়ের দশকে "স্থাপত্য প্রকৌশল"কে প্রকৌশলবিদ্যার আলাদা শাখা হিসেবে অন্তর্ভুক্ত করে এবং ২০০৩ সালের এপ্রিল মাসে স্থাপত্য প্রকৌশল যুক্তরাষ্ট্রে প্রকৌশলবিদ্যার একটি আলাদা শাখা হিসেবে স্বীকৃতি লাভ করে।
বিভিন্ন লাইসেন্স নিয়ন্ত্রিত ক্ষেত্রে, স্থাপত্য প্রকৌশলীদের স্থপতি হিসেবে লাইসেন্স না থাকলে তাদের স্থাপত্যবিদ্যা সংক্রান্ত ক্ষেত্রে কাজ করতে দেওয়া হয় না এবং হাসপাতালের মত বিশেষভাবে গুরুত্বপূর্ণ ইমারতে তাদের অবকাঠামো প্রকৌশল সংক্রান্ত ক্ষেত্রে কাজ করার ক্ষেত্রে কখনো কখনো বাধা প্রদান করা হয়। এই ধরনের বাধা এবং রীতির ক্ষেত্রে অঞ্চলভেদে তারতম্য দেখা যায়।
স্থাপত্য প্রকৌশলী হিসেবে স্থপতি
বিভিন্ন দেশে ইমারতের পরিকল্পনা, নকশাকরণ এবং ইমারত নির্মাণ তত্ত্বাবধায়নের মত বিষয়গুলোকে স্থাপত্যবিদ্যায় আলোচনা করা হয় এবং পেশাগত ক্ষেত্রে স্থাপত্যবিদ্যা সংক্রান্ত এই সেবাগুলোকে একত্রে "স্থাপত্য প্রকৌশল" বলে অভিহিত করা হয়। জাপানে "প্রথম শ্রেণীর স্থপতি"রা স্থপতি ও ইমারত প্রকৌশলের দায়িত্ব পালন করলেও বিশেষ ধরনের ইমারত নির্মাণে লাইসেন্সকৃত "ইমারত নকশার জ্ঞানসম্পন্ন প্রথম শ্রেণীর স্থপতি"র (構造設計一級建築士) দরকার হয়।
কোরীয় এবং আরবিতে "স্থপতি" এবং "স্থাপত্য প্রকৌশলী"কে একই পেশা হিসেবে বিবেচনা করা হয়। বিভিন্ন দেশে একজন "স্থাপত্য প্রকৌশলী" (যেমন, ইতালির ingegnere edile) স্থাপত্যবিদ্যা সংক্রান্ত ক্ষেত্রে কাজ করতে পারেন এবং তাদের প্রায়শই "স্থপতি" বলে অভিহিত করা হয়। এসব ব্যক্তিদের কখনো কখনো অবকাঠামো প্রকৌশলী বলে অভিহিত করা হয়। জার্মানি, আরব অঞ্চলের অধিকাংশ দেশ, অস্ট্রিয়া, ইরানের মত দেশসমূহে স্থাপত্যবিদ্যায় স্নাতক করা ব্যক্তিরা প্রকৌশল ডিগ্রি লাভ করেন (Dipl.-Ing. – Diplom-Ingenieur)।
স্পেনে "স্থপতি" বলতে তাদের বোঝানো হয়, যারা বিশ্ববিদ্যালয়ে কারিগরি বিদ্যা সম্পর্কে জ্ঞান লাভ করেছে এবং ইমারত কাঠামো ও এর অন্যান্য সুবিধা সংক্রান্ত বিষয়ের উন্নতি সাধনে অবদান রাখার বৈধ এখতিয়ার রাখে।
ব্রাজিলের প্রকৌশলী এবং স্থপতিরা দেশটির কেন্দ্রীয় প্রকৌশল, স্থাপত্যবিদ্যা এবং কৃষিবিদ্যা কাউন্সিলের স্বীকৃতি লাভ করত। বর্তমানে স্থপতি এবং নগরবিদরা তাদের নিজস্ব স্থাপত্যবিদ্যা এবং নগরবিদ্যা পরিষদের মাধ্যমে স্বীকৃতি লাভ করে থাকে। এছাড়া, গতানুগতিক স্থাপত্যবিদ্যা এবং ইমারত নকশা সংক্রান্ত প্রশিক্ষণে ব্রাজিলে স্থাপত্যবিদ্যায় অবকাঠামো, তড়িৎ, জলবাহী এবং যন্ত্র প্রকৌশল সম্পর্কে শিক্ষা প্রদান করে থাকে। স্নাতকের পর স্থপতিরা স্থাপত্যবিদ্যাকে কাজে লাগিয়ে ইমারতের নকশা নির্মাণের বিষয়ে গুরুত্বারোপ করলেও ছোট ভবনের ক্ষেত্রে তারা সব বিষয়ে (বৈদ্যুতিক তারের কাজ ব্যতীত, স্থপতিরা ৩০ কিলোভোল্ট-অ্যাম্পিয়ার পর্যন্ত কাজ করতে পারেন। তড়িৎ সংক্রান্ত কাজ তড়িৎ প্রকৌশলীদের হাতেই ন্যস্ত করা উচিত।) দায়বদ্ধ থাকে। তারা ইমারতের নগর পরিবেশ, সাংস্কৃতিক ঐতিহ্য, ল্যান্ডস্কেপ পরিকল্পনা, অভ্যন্তরীণ পরিকল্পনা এবং অঞ্চলভিত্তিক পরিকল্পনা মত বিষয় নিয়ে কাজ করে থাকে।
গ্রিসের লাইসেন্স পাওয়া স্থাপত্য প্রকৌশলীদের কারিগরি বিশ্ববিদ্যালয়ের স্থাপত্য অনুষদ থেকে স্নাতক হতে হয় এবং "প্রকৌশল ডিপ্লোমা" লাভ করতে হয়। পাঁচ বছর পড়াশোনার পর তারা স্নাতক হন এবং গ্রিস কারিগরি সমিতির সদস্য হবার মাধ্যমে তারা পুরোপুরিভাবে স্থপতি হিসেবে আখ্যা পান (TEE – Τεχνικό Επιμελητήριο Ελλάδος)। গ্রিস কারিগরি সমিতির সদস্য সংখ্যা এক লাখেরও বেশি এবং এসব সদস্যদের মাঝে প্রকৌশল বিদ্যার সমস্ত শাখার মত স্থাপত্যবিদ্যার স্নাতকও বিদ্যমান। সদস্য হবার পূর্বশর্ত হল  যোগ্য প্রকৌশলী বা স্থপতি হিসেবে সনদ লাভ  এবং গ্রিসের বিশ্ববিদ্যালয় বা দেশটির বাইরের কোন শিক্ষাপ্রতিষ্ঠান থেকে প্রকৌশলবিদ্যা বা স্থাপত্যবিদ্যায় স্নাতক ডিগ্রি অর্জন। গ্রিস কারিগরি সমিতি কর্তৃপক্ষ সেদেশে কাজ করার জন্য সেদেশের বা সেদেশের বাইরের শিক্ষা প্রতিষ্ঠানের স্নাতক প্রকৌশলী বা স্থপতিদের কাজ করার অনুমতিপত্র প্রদান করে থাকে। পরীক্ষা দেবার মাধ্যমে এই অনুমতিপত্র অর্জন করতে হয়। বছরে তিন থেকে চারবার এই পরীক্ষা অনুষ্ঠিত হয়। বোলোগনা চুক্তি অনুসারে প্রকৌশল ডিপ্লোমা ইউরোপীয় ক্রেডিট বদলি প্রক্রিয়ার স্নাতকোত্তর ডিগ্রির (৩০০) সমতুল্য।
শিক্ষা
বিশ্ববিদ্যালয় থেকে স্থাপত্য, অবকাঠামো, যন্ত্র এবং তড়িৎ প্রকৌশলে স্নাতক ডিগ্রি লাভ করতে হলে সংশ্লিষ্ঠ বিষয়ে খুব গভীর জ্ঞান থাকতে হয়, যা শিক্ষা কার্যক্রম শেষ হবার পর সাধারণত সবাই অর্জন করে থাকে।
জ্ঞানের একটি বিশাল শাখা হিসেবে স্থাপত্য প্রকৌশল
স্থাপত্য প্রকৌশল এবং স্থাপত্যবিদ্যার মাঝে পার্থক্য বিদ্যমান। স্থাপত্য প্রকৌশল হল প্রকৌশল বিদ্যার একটি আলাদা বিশাল শাখা যার সাথে প্রকৌশলবিদ্যার অন্যান্য শাখার সম্পর্ক বিদ্যমান।
প্রকৌশল বিদ্যাত এ শাখায় স্থাপত্যবিদ্যা সম্পর্কে প্রশিক্ষণ প্রদান এবং স্থাপত্যবিদ্যাকে সমাদর করা হলেও এটি ইমার‍ত নির্মাণ প্রক্রিয়া এবং ইমারত নকশা করার মত বিষয় নিতে আলোচনা করে থাকে। ইমারতের তাপ, বায়ুপ্রবাহ ও শীততাপ নিয়ন্ত্রণ ব্যবস্থা, পাইপ সংক্রান্ত কর্মকাণ্ড, অগ্নি প্রতিরোধ ব্যবস্থা, তড়িৎ ব্যবস্থা, আলোক ব্যবস্থা, নাদবিদ্যার সাহায্যে দৃষ্টিনন্দন ইমারত তৈরি এবং অবকাঠামোগত নানা বিষয় প্রকৌশলবিদ্যার এই শাখায় আলোচনা করা হয়ে থাকে। কিছু বিশ্ববিদ্যালয়ের শিক্ষা কার্যক্রমে এসব বিষয়গুলোর যে কোনো একটিতে ছাত্রদের বিশেষ জ্ঞান অর্জন করতে হয়। অন্যান্য বিশ্ববিদ্যালয়ে, ছাত্ররা সাধারণ স্থাপত্য প্রকৌশল বা ভবন প্রকৌশল ডিগ্রি লাভ করে থাকে।
সারদা কেলেঙ্কারি
সারদাকাণ্ড​ বা সারদা গ্রুপের আর্থিক কেলেঙ্কারি একটি বড়ো আর্থিক কেলেঙ্কারি এবং সারদা গ্রুপের দ্বারা পরিচালিত একটি পনজী প্রকল্পের​ পতনের​ দ্বারা সৃষ্ট রাজনৈতিক কেলেঙ্কারি ছিল। এপ্রিল ২০১৩ সালে ধসে যাওয়ার​ আগে গ্রুপটি ১.৭ মিলিয়ন-এর চেয়েও বেশি আমানতকারীদের থেকে প্রায় 7px২০০ থেকে 7px৩০০ বিলিয়ন (বা ৪-৬ বিলিয়ন মার্কিন ডলার) সংগ্রহ করেছিলো।
রাজনৈতিক প্রভাব
সারদাকাণ্ডের তদন্তটি পশ্চিমবঙ্গের রাজনৈতিক মহলে বিশাল প্রভাব ফেলে। সারদাকাণ্ডে শাসক দল, তৃণমূল কংগ্রেসেরই কিছু দলনেতারা জড়িয়ে থাকার কারণে সন্দেহের সুই, তৃণমূল কংগ্রেসের দিকেই যায় যার ফলে রাজ্যে তৃণমূল কংগ্রেসের পক্ষে একটি কঠিন পরিস্থিতি তৈরি হয়ে ওঠে যার জন্য মুখ্যমন্ত্রী মমতা বন্দ্যোপাধ্যায়, কেন্দ্রে শাসক দল, ভারতীয় জনতা পার্টি কে দায়ী করেন এবং তাদেরকে রাজনৈতিক গৃহবিবাদের জন্য দোষারোপ করেন। ভারতীয় জনতা পার্টিও, তৃণমূল কংগ্রেসের বিরুদ্ধে দলের "প্রতারকদের" আড়াল করার পাল্টা অভিযোগ আরোপ করে। তদন্তের সময়, তৃণমূল কংগ্রেসের বেশ কিছু নির্বাচিত সাংসদ, বিধায়ক ও দলের উচ্চ পদের কয়েক ঘনিষ্ঠ নেতাদের সিবিআই তলবেরও মুখোমুখি হতে হয়।
যৌগিক অভিঘাত খাদ
ডান|থাম্ব|250x250পিক্সেল| অভিঘাত খাদ কাঠামো ডান|থাম্ব|250x250পিক্সেল|চন্দ্র খাদ টাইকো যৌগিক অভিঘাত খাদ হল এক ধরনের বৃহদাকার  অভিঘাত খাদ এর  অঙ্গসংস্থান।
কেন্দ্রীয় উত্তোলন টি স্থিতিস্থাপক প্রতিক্ষেপনের ফলে ঘটে না যেটি একটি প্রক্রিয়া যার মাধ্যমে একটি স্থিতিস্থাপক শক্তি সম্পন্ন উপাদান পুনরায় তার পূর্বের আকৃতিতে ফিরে আসার চেষ্টা করে। বরং উত্তোলন একটি প্রক্রিয়া যাতে একটি স্বল্প শক্তিযুক্ত কিংবা শক্তিহীন উপাদান একটি মাধ্যাকর্ষীয় সাম্যাবস্থায় ফিরে আসার চেষ্টা করে।
যৌগিক খাদগুলোর রয়েছে উত্তোলিত কেন্দ্র এবং তাদের সাধারণত বিস্তৃত সমতল অগভীর গর্তের তল এবং ছাদযুক্ত দেয়াল। বৃহত্তম আকারে, সেখানে এক বা একাধিক বহির্মুখী বা অভ্যন্তরীণ বলয় দৃশ্যমান হতে পারে এবং তখন ওই  কাঠামোটিকে  অভিঘাত খাদের পরিবর্তে অভিঘাত বেসিন হিসাবে চিহ্নিত করা যেতে পারে। সাধারণত পাথুরে গ্রহসমূহকে  যৌগিক খাদের  অঙ্গসংস্থান ক্রমবর্ধিত  আকারের সাথে একটি নিয়মিত অনুক্রম অনুসরণ করতে দেখা যায়।  কেন্দ্রীয় টপোগ্রাফিক শিখরযুক্ত ছোট জটিল খাদকে কেন্দ্রীয়-শীর্ষ-শিখর  বলা হয়, উদাহরণস্বরূপ বলা যেতে পারে টাইকো ;যা একটি  মাঝারি আকারের গর্ত, যেখানে কেন্দ্রীয় চূড়াটি  শিখরের বলয় দ্বারা প্রতিস্থাপিত হয়ে থাকে, আর এটিই  শীর্ষ বলয় খাদ  নামে পরিচিত, উদাহরণস্বরূপ বলা যেতে পারে শ্রোডিনজার  আর  বৃহত্তম খাদে  একাধিক কেন্দ্রীভূত টপোগ্রাফিক বলয় থাকে এবং এগুলিকে বহু-বলয় যুক্ত বেসিন বলা হয়ে থাকে, উদাহরণস্বরূপ বলা যায়  ওরিয়েন্টাল । পাথুরে দেহের বিপরীতে বরফের উপরে, অন্যান্য গঠনসমূহ প্রদর্শিত হয় যেগুলোতে  কেন্দ্রীয় শিখরের পরিবর্তে কেন্দ্রীয় পিট থাকতে পারে, এবং বৃহৎ আকারের অনেকগুলো ঘনকীয় বলয় থাকতে পারে ।  কলিস্টোর  ভালহাল্লা হ'ল এর একটি উদাহরণ।
সাধারণত যৌগিক খাদগুলোকে দুটি শ্রেণিতে বিভক্ত করা হয়। যথাঃ কেন্দ্রীয় শীর্ষ এবং শীর্ষ-বলয় খাদ । শীর্ষ-বলয় খাদসমূহের ব্যাসার্ধ  কেন্দ্রুহ-শীর্ষ খাদের তুলনায় অপেক্ষাক বড়। উত্থিত স্তূপ পর্বত সমূহের  একটি বলয় থাকে যেগুলো কেন্দ্রীয় শীর্ষের পরিবর্তে প্রায় রিম-টু-রিম ব্যাসের অর্ধেক  হয়ে থাকে।
কেন্দ্রীয়-শীর্ষ খাদ
ডান|থাম্ব|250x250পিক্সেল|এডি ক্র্যাটার, [[মঙ্গল (গ্রহ)|মঙ্গল গ্রহের একটি কেন্দ্রীয় শীর্ষ-বলয় খাদ]] কেন্দ্রীয়-শীর্ষ খাদ হল যৌগিক খাদের সর্বাধিক প্রাথমিক রূপ।
কেন্দ্রীয়-শীর্ষ খাদগুলো উল্কাপিণ্ডের পতনের ফলে সাংঘর্ষিক খাদ এ পরিণত হতে পারে। এর একটি  বাস্তব উদাহরণ হল কানাডার মিস্টাস্টিন খাদ । ভ্যালস ক্যালডেরার অনুরূপ এগুলোও ঘটে থাকে আগ্নেয়গিরির ফলে ।
অনেক কেন্দ্রীয়-শিখর গর্তে রয়েছে পরিধি প্রান্ত যেগুলো দেখতে শামুকের ন্যায়, রয়েছে  আভ্যন্তরীণ পাকা  দেয়াল, এবং টিলা সদৃশ মেঝে।
কখন কেন্দ্রীয় শিখর গঠিত হয়
খাদগুলোর জটিল বৈশিষ্ট্য সৃষ্টিকারী ব্যাসসমূহ যে আকাশজাত মহাকর্ষের শক্তির উপর নির্ভর করে তার কারণেই ঘটে থাকে। চাঁদের তুলনায় পৃথিবীর ন্যায় শক্তিশালী মাধ্যাকর্ষণ ,ছোট ব্যাসের খাদসমূহে রিম ধসের কারণ হয়ে দাঁড়ায়। জটিল খাদগুলো  পৃথিবীতে  থেকে শুরু করে  পর্যন্ত হতে পারে,  তবে  চাঁদে তা   থেকে শুরু হয়।
হতে প্রায় ব্যাসযুক্ত চন্দ্র খাদগুলো  প্রতিটিই কেন্দ্রীয় শিখর অধিকারী।
কেন্দ্রীয় শিখর খাদের গঠন সম্পর্কে বিভিন্ন তত্ত্ব রয়েছে। প্রচলিত খাদসমূহের মধ্যে পৃথিবী, পৃথিবীর চাঁদ, মঙ্গল ও বুধ গ্রহের খাদ অন্যতম।
খাদের ব্যাসের তুলনায় কেন্দ্রীয় শীর্ষের উচ্চতা
পৃথিবীর চাঁদে, কেন্দ্রীয় শিখরের উচ্চতা খাদগুলোর ব্যাসের সাথে সরাসরি সমানুপাতিক, যা শিখরের উচ্চতাকে খাদ গঠনের শক্তির সাথে পরিবর্তিত হওয়াকে সূচিত করে। পৃথিবীর উল্কাপিণ্ড জনিত খাদ, এবং টিএনটি খাদগুলোর সাথে রয়েছে অনুরূপ সম্পর্ক যার উত্থান হয়েছিল প্রতিক্ষেপ থেকেই।
ব্ল্যাকবিয়ার্ড
এডওয়ার্ড টীচ (সি. ১৬৮০ - ২২ নভেম্বর, ১৭১৮), (ব্ল্যাকবিয়ার্ড নামেই অধিক পরিচিত) ছিলেন একজন কুখ্যাত ইংরেজ জলদস্যু যিনি ওয়েস্ট ইন্ডিজ ও পূর্ব উপকূলে আমেরিকান উপনিবেশে বিচরন করতেন। তার প্রারম্ভিক জীবন সম্পর্কে খুব অল্প জানা যায়। মনে করা হয় তিনি ইংল্যান্ডের ব্রিস্টলে জন্মগ্রহণ করেন। প্রথম দিকে তিনি সম্ভবত রাণী অ্যানর যুদ্ধের সময় জাহাজের প্রাইভেটিয়ার (শত্রু-জাহাজ আক্রমণ ও লুণ্ঠনের অধিকারপ্রাপ্ত বেসরকারী জাহাজ) ছিলেন। যুদ্ধের পর তিনি ১৭১৬ সালের দিকে বাহামেইন দ্বীপপুঞ্জের ক্যাপ্টেন হর্নিগোল্ডের বেসে জাহাজের কর্মী হিসেবে যোগদান করেন। পরবর্তীতে হার্নিগোল্ড তাকে দখল করা একটি পাল তোলা ছোট জাহাজের কমান্ডার হিসেবে নিযুক্ত করে। এই দুইজন জলদস্যুতার অনেক ঘটনায় জড়িত। পরবর্তীতে তারা আরো দুটি জাহাজের মালিক হন যার মধ্যে একটি স্টিডি বোনেটের অধীনে ছিল। কিন্তু ১৭১৭-এর শেষ দিকে হার্নিগোল্ড তার সঙ্গে দুটি জাহাজ নিয়ে জলদস্যুতা থেকে অবসর গ্রহণ করে।
টীচ একটি ফরাসি বণিক জাহাজ দখল করে ও ৪০টি বন্দুকে সজ্জিত করে জাহাজটিকে কুইন অ্যানি’স রিভেঞ্জ নামকরণ করেন। ক্রমেই তিনি বিখ্যাত জলদস্যুতে পরিণত হন এবং তার ব্ল্যাকবিয়ার্ড নামটি দেওয়া হয়েছিল তার লম্বা কালো দাড়ি ও ভীতিকর চেহারার জন্য। কিংবদন্তি প্রচলিত, তিনি তার বিখ্যাত দাড়িতে ঘষে আগুন ধরাতে পারতেন। তিনি দক্ষিণ ক্যারোলিনার কার্লিস্টোন বন্দরে দস্যুদের একটি জোট গঠন করেন। এখানকার অধিবাসীদের কাছ থেকে সাফল্যের সাথে মুক্তিপন আদায়ের পর তিনি তার কুইন এ্যানা’স রিভেঞ্জ নিয়ে উত্তর ক্যারোলিনার বিউফোর্টের কাছে একটি জলায় আটকে যান। তিনি বাথ শহরে রাজকীয় ক্ষমা পান কিন্তু শীঘ্রেই তিনি সমুদ্রে জলদস্যুপনায় ফিরে যান এবং বিষয়টি ভার্জিনিয়ার শাষক আলেক্সজেন্ডার স্পটস্‌উডের দৃষ্টিতে আসে। স্পটস্‌উড নাবিক ও সৈন্যদের সমন্বয়ে একটি বাহিনী গঠন করে ব্ল্যাকবিয়ার্ডকে ধরতে অভিযান চালায়। অবশেষে ২২ নভেম্বর ১৭১৮ সালে একটি হিংস্র যুদ্ধে লেফটেনান্ট রবার্ট ম্যানার্ডের নেতৃত্বে একটি ছোট নাবিক দলরে হাতে ব্ল্যাকবিয়ার্ড ও তার জাহাজের কিছু কর্মী নিহত হন।
প্ররম্ভিক জীবন
ব্ল্যাকবিয়ার্ডের প্রারম্ভিক জীবন সম্পর্কে খুব বেশি জানা যায় না। এটি প্রচলিত যে মৃত্যুর সময় তার বয়স ৩৫ কিংবা ৪০-এর কাছাকাছি ছিল ও তিনি ১৬৮০-এর দিকে জন্মগ্রহণ করেন। সমসাময়িক রেকর্ড থেকে পাওয়া তথ্যমতে, তিনি সচরাচর ব্ল্যাকবিয়ার্ড, এ্যাডোয়ার্ড টাস বা এ্যাডোয়ার্ড টীচ, এডওয়ার্ড টীচ নামে পরিচিত ছিলেন। শেষের নামটিই বর্তমান সময়ে বহুল প্রচলিত। এছাড়াও তার কয়েকটি উপনাম ছিল যারমধ্যে থাচ, থাচি, থাক, টাক (ইংরেজি: Thatch, Thach, Thache, Thack, Tack, Thatche and Theach) ইত্যাদি উল্লেখযোগ্য। প্রথমদিককার একটি উৎস থেকে জানা যায় তার উপাধি ড্রুমন্ড, কিন্তু এই নামের পেছনে তেমন জোড়ালো উৎস না থাকায় এটি তেমন পরিচিতি পায়নি। জলদস্যুতার পেশায় নিয়োজিত থাকার ফলেই তার এরকম কাল্পনিক নাম প্রচলিত রয়েছে তবে টীচ তার পারিবারিক নাম ছিল কিনা এটা নিয়ে সন্দেহ রয়েছে।
১৭-শতকে ব্রিটেনে আমেরিকান উপনিবেশ বৃদ্ধি পাওয়া ও ১৮-শতকে আটলান্টিক দাস বাণিজ্যের চরম বিকাশ ঘটায় ব্রিস্টল একটি গুরত্বপূর্ণ আন্তর্জাতিক সমুদ্র বন্দরে পরিনত হয় এবং টীচ সম্ভবত ইংল্যান্ডের দ্বিতীয় বৃহত্তম নগরী ব্রিস্টলের অন্য দশটি যুবকের মত সমুদ্রকে পেশা হিসেবে বেছে নিয়েছিলেন। তিনি প্রায় নিশ্চিতভাবেই পড়তে ও লিখতে পারতেন; তিনি বণিকদের সাথে যোগযোগ করতেন ও মৃত্যুর সময় তার কাছে একটি চিঠি ছিল যা ক্যারোলিনা প্রদেশের প্রধান বিচারপতি ও সচিব তাকে উদ্দেশ্য করে লিখেছিলেন। লেখক রবার্ট লি বলেছিলেন, ব্ল্যাকবিয়ার্ড সম্ভবত একটি সম্ভ্রন্ত ও ধনী পরিবারে জন্মগ্রহণ করেছিলেন। তিনি সম্ভবত ১৭-শতকের শেষ বর্ষে একটি দাসদের জাহাজে করে ক্যারিবীয় অঞ্চলে পৌঁছেছিলেন। ১৮-শতকের লেখক চার্লস জনসন দাবি করেন ব্ল্যাকবিয়ার্ড কিছুদিন রাণী এ্যানার যুদ্ধের সময় জ্যামাইকার একটি প্রাইভেটিয়র জাহাজের নাবিকের কাজ করেছেন এবং তিনি তার অসাধারন সাহসিকতার জন্য নিজেকে সবার থেকে আলাদা মনে করতেন।
নিউ প্রোভিডেন্স
উপনিবেশবাদ, বাণিজ্য ও জলদস্যুতার ইতিহাসে ১৭ ও ১৮-শতকে ওয়েস্ট ইন্ডিজ ছিল অনেক সামুদ্রিক ঘটনার কেন্দ্রবিন্দু। এসময় অনেক প্রাইভেটিয়ার জলদস্যুতে পরিনত হয়েছিল। প্রাইভেটিয়ার ও পরবর্তীকালে জলদস্যু হেনরি জেনিংস ও তার দলবল মিলে সমুদ্রাভিযান পরিচালনার জন্য নিউ প্রোভিডেন্সের জনবসতিহীন দ্বীপপুঞ্জকে তাদের জলদস্যুতার কেন্দ্রে পরিনত করেছিল। কারণ এই অঞ্চলটি ছিল ফ্লোরিডা যাতায়াতের সহজ পথ, এছাড়াও প্রচুর ইউরোপীয়ান বণিক জাহাজ এই পথ দিয়ে আটলান্টিক পাড়ি দিত। নিউ প্রোভিডেন্সের হার্বারে একসাথে শত-শত জাহাজ নোঙ্গর করে রাখা যেত ও রয়্যাল নেভির জাহাজ এখানে খুব বেশি নোঙ্গর করত না। বর্তমানে এই জায়গা যেমন পর্যটকদের আকর্ষনের কেন্দ্রবিন্দু পূর্বে এমনটি ছিল না, লেখক জর্জ উডবারি বলেন, এই অঞ্চলটি বসবাসের জন্য তখন মোটেও উপযুক্ত ছিল না। সাধারনত লোকজন এখানে সাময়িকভাবে ব্রিশামের জন্য আসত। এখানে স্থায়ী আবাস ছিল শুধুমাত্র স্থানীয় জলদস্যু ও তাদের সঙ্গীদের। এই অঞ্চলে কোন আইন ছিল না এবং রয়্যাল নেভির কোন নাবিকও এই বন্দরে ভিড়ত না, এখানে শুধু জলদস্যুদের স্বাগতম জানানো হত।
টীচ ছিল তাদের মধ্যে একজন যিনি এই দ্বীপের সুযোগ-সুবিধা গ্রহণ করেছিল। সম্ভবত প্রাইভেটিয়ার হিসেবে নাম লেখানোর পর জ্যামাইকা থেকে তিনি যুদ্ধে অংশ নিতে এই দ্বীপে এসেছিলেন এবং অন্য অনেকের সাথে জলদস্যুতাতে যোগ দিয়েছিলেন। মনে করা হয়, ১৭১৬-এর দিকে তিনি বেঞ্জামিন হর্নিগোল্ডের জাহাজে কর্মী হিসেবে যোগ দিয়েছিলেন। হর্নিগোল্ড ছিলেন আরেক কুখ্যাত জলদস্যু যিনি নিউ প্রোভিডেন্সের জলসীমায় তার জলদস্যুতা পরিচালনা করতেন। ১৭১৬ সালে হর্নিগোল্ড টীচকে পুরস্কার হিসেবে পাওয়া একটি ছোট জাহাজের ক্যাপ্টেন পদে উন্নীত করেন। ১৭১৭-এর প্রথম দিকে হার্নিগোল্ড ও টীচ দুজন মিলে মেইনল্যান্ডের দিকে যাত্রা করেন। তারা হাভানার বাইরে ১২০ ব্যারেল ময়দা বহনকারী একটি নৌকা দখল করে ও এর কিছুদিন পরই বারমোডার বাইরে থেকে ১০০ ব্যারেল ওয়াইনসহ একটি ছোট জাহাজ লুট করে। তারও কিছুদিন পর তারা মাদিরা থেকে দক্ষিণ ক্যারোলিনার চার্লসস্টোন-এর দিকে যাত্রা করা একটি ভেসেল আটক করেন। এই সময়ের মধ্যে টীচ ও তার সহযোগী উইলিয়াম হাওয়ার্ড সম্ভবত তার ক্রুদের সামলাতে ব্যাস্ত হয়ে পরে।
হার্নিগোল্ডের সাথে সমুদ্রাভিযানের সময় থেকেই সম্ভবত টীচ জলদস্যু হিসেবে তার নিজের কর্তৃত্ত প্রতিষ্ঠা করতে থাকে ও ক্রুদের বড় একটি অংশর উপর নিজের নিয়ন্ত্রণ প্রতিষ্ঠা করতে সমর্থ হয়। ক্যাপ্টেন ম্যাথিও মান্টে যিনি জলদস্যু দমনে পরিচিত ছিলেন তিনি বলেন, “টীচ ছয়টি বন্দুক ব্যবহার করত ও তিনি ৭০ জন জলদস্যুর সর্দার ছিলেন।” সেপ্টেম্বরে হার্নিগোল্ড ও টীচ স্টিডি বোনেট-এর জাহাজ দখল করে ও তাকে তাদের দলে নিয়ে নেন। স্টিডি বোনেট ছিলেন সম্ভ্রান্ত ও ধনী ব্যবসায়ী এবং আর্মি অফিসার যিনি পরবর্তীতে কুখ্যাত জলদস্যুতে পরিনত হন। বোনেটের জাহাজের ৭০ জন নাবিক তার ক্যাপ্টেনের প্রতি ছিল বিরক্ত ও খুব সহজেই টীচ তার জাহাজ ও ক্রুদের নিজের নিয়ন্ত্রণে নেন। এসময় এই জলদস্যুদের দখলে তিনটি জাহাজ হয়ে যায়, একটি হল রিভেঞ্জ, টীচের পুরোনো ছোট জাহাজ ও হার্নিগোল্ডের জাহাজ। অক্টোবরের মধ্যে অরেকটি জাহাজ আটক করে তারা নিজেদের বহরে যুক্ত করে। ২২ অক্টোবর, ১৭১৭ সালে তারা গুড ইনটেন্ট অফ ডাবলিন জাহাজ আটক করে ও জাহাজের মালামাল লুট করে।
হার্নিগোল্ড সাবেক প্রাইভেটিয়ার ছিলেন বলে তিনি শুধু তার পুরোনো শত্রু জাহাজ লুট করতেন কিন্তু তার ক্রুদের চোখে পণ্য বোঝাই ইংরেজ জাহাজ কোন ক্ষতি ছাড়াই ছেড়ে দিতেন বলে ১৭১৭ সালের শেষের দিকে তার ক্রুরা তার বিরুদ্ধে বিদ্রোহ ঘোষণা করে ও তাকে হীনপদস্থ করা হয়। যাইহোক এই সিদ্ধান্তের সাথে টীচের কোন ধরনের সম্পৃক্ততা অজানা কিন্তু এই ঘটনার পরপরই হার্নিগোল্ড জলদস্যুতা থেকে অবসর নেন। যাওয়ার সময় তিনি তার সাথে রেঞ্জার ও একটি ছোট জাহাজ নিয়ে যান এবং টীচের জন্য রিভেঞ্জ ও একটি ছোট পাল তোলা জাহাজ রেখে যান। এরপর আর কখনোই তাদের দুজনের মধ্যে সাক্ষাত হয়নি এবং নিউ প্রোভিডেন্সের অন্য অনেক ঘটনার মতই হার্নিগোল্ড পরের বছর জুনে রাজকীয় ক্ষমা পান।
তথ্যসূত্র
পদটীকা
উদ্ধৃতি
গ্রন্থপঞ্জি
মালদহ দক্ষিণ লোকসভা কেন্দ্র
মালদহ দক্ষিণ লোকসভা কেন্দ্রটি পশ্চিমবঙ্গ রাজ্যের ৪২ টি লোকসভা কেন্দ্রের একটি এবং ২০০৯ সালে লোকসভা কেন্দ্রটি প্রতিষ্ঠিত হয়। এটি তফসিলি জাতি ও তফসিলী উপজাতিদের জন্য সংরক্ষিত নয় এবং মোট সাতটি বিধানসভা কেন্দ্র নিয়ে গঠিত। এটি মালদহ জেলা প্রতিনিধিত্ব করে এবং মালদহ শহরে লোকসভা কেন্দ্রের সদর দফতর।  লোকসভা কেন্দ্রের অন্তর্গত এলাকার সরকারি ভাষা হল  বাংলা ও ইংরেজি।
মালদহ দক্ষিণ লোকসভা কেন্দ্রটি সম্পূর্ণ মালদহ জেলা ও মুর্শিদাবাদ জেলার কিছু অংশ জুড়ে বিস্তৃত।
বিধানসভা কেন্দ্র গুলি
লোকসভা কেন্দ্রটি ৭ টি বিধানসভা কেন্দ্র নিয়ে গঠিত। এগুলি হল- মানিকচক বিধানসভা কেন্দ্র, ইংরেজ বাজার বিধানসভা কেন্দ্র,  মোথাবাড়ি বিধানসভা কেন্দ্র,  সুজাপুর বিধানসভা কেন্দ্র, বৈষ্ণবনগর বিধানসভা কেন্দ্র, ফারাক্কা বিধানসভা কেন্দ্র ও শামশেরগঞ্জ বিধানসভা কেন্দ্র
মানিকচক বিধানসভা কেন্দ্র
এই বিধানসভা কেন্দ্রটি পশ্চিমবঙ্গের ২৯৪ টি বিধানসভা কেন্দ্রের একটি এবং এটি মালদহ জেলার অন্তর্গত। বিধানসভা কেন্দ্রটির মূল কার্যালয় মানিকচক শহরে অবস্থিত।  এই কেন্দ্রটি তফসিলি জাতি ও তফসিলী উপজাতিদের জন্য সংরক্ষিত নয়।
ইংরেজ বাজার বিধানসভা কেন্দ্র
এই বিধানসভা কেন্দ্রটি পশ্চিমবঙ্গের ২৯৪ টি বিধানসভা কেন্দ্রের একটি এবং এটি মালদহ জেলার অন্তর্গত। বিধানসভা কেন্দ্রটির মূল কার্যালয় ইংরেজ বাজার শহরে অবস্থিত। এই কেন্দ্রটি তফসিলি জাতি ও তফসিলী উপজাতিদের জন্য সংরক্ষিত নয়।
সুজাপুর বিধানসভা কেন্দ্র
এই বিধানসভা কেন্দ্রটি পশ্চিমবঙ্গের ২৯৪ টি বিধানসভা কেন্দ্রের একটি এবং এটি মালদহ জেলার অন্তর্গত। বিধানসভা কেন্দ্রটির মূল কার্যালয় সুজাপুর শহরে অবস্থিত।  এই কেন্দ্রটি তফসিলি জাতি ও তফসিলী উপজাতিদের জন্য সংরক্ষিত নয়।
বৈষ্ণবনগর বিধানসভা কেন্দ্র
এই বিধানসভা কেন্দ্রটি পশ্চিমবঙ্গের ২৯৪ টি বিধানসভা কেন্দ্রের একটি এবং এটি মালদহ জেলার অন্তর্গত। বিধানসভা কেন্দ্রটির মূল কার্যালয় বৈষ্ণবনগরে অবস্থিত। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
ফারাক্কা বিধানসভা কেন্দ্র
এই বিধানসভা কেন্দ্রটি পশ্চিমবঙ্গের ২৯৪ টি বিধানসভা কেন্দ্রের একটি এবং এটি মুর্শিদাবাদ জেলার অন্তর্গত। বিধানসভা কেন্দ্রটির মূল কার্যালয় ফারাক্কা শহরে অবস্থিত।  এই কেন্দ্রটি তফসিলি জাতি ও তফসিলী উপজাতিদের জন্য সংরক্ষিত নয়।
সামশেরগঞ্জ বিধানসভা কেন্দ্র
এই বিধানসভা কেন্দ্রটি পশ্চিমবঙ্গের ২৯৪ টি বিধানসভা কেন্দ্রের একটি এবং এটি মুর্শিদাবাদ জেলার অন্তর্গত। বিধানসভা কেন্দ্রটির মূল কার্যালয় সামশেরগঞ্জে অবস্থিত। এই কেন্দ্রটি তফসিলি জাতি ও তফসিলী উপজাতিদের জন্য সংরক্ষিত নয়।
মালদহ দক্ষিণ লোকসভা কেন্দ্র বিজয়ী বর্তমান ও প্রাক্তন এমপিদের তালিকা
নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও প্রাক্তন সংসদ সদস্যের নাম উপস্থাপন করে। এটি প্রতিটি এমপি দ্বারা প্রাপ্ত ভোটের সংখ্যা এবং তারা যে রাজনৈতিক দলের সাথে যুক্ত তাও দেখায়। আসনটির বর্তমান সংসদ সদস্য হলেন ভারতীয় জাতীয় কংগ্রেস-এর আবু হাসেম খান চৌধুরী।
অ্যাক্সেসটুরিসার্চ
অ্যাক্সেসটুরিসার্চ (Access2Research) হল ওপেন অ্যাক্সেস আইনজীবী হিথার জোসেফ, জন উইলব্যাঙ্কস, মাইকেল ডব্লিউ. ক্যারল এবং মাইক রসনার-এর নেতৃত্বে পরিচালিত একাডেমিক জার্নাল প্রকাশনা সংষ্কারমূলক প্রচারণা।
২০১২ সালের ২০শে মে এটি হোয়াইট হাউজে "করপ্রদানকারী সংস্থার অনুদানে পরিচালিত গবেষণামূলক কার্যক্রম হতে প্রাপ্ত জার্নাল নিবন্ধাবলীকে ইন্টারনেটের মাধ্যমে উন্মুক্তভাবে পাওয়া" প্রস্তাব দিয়ে একটি আবেদনপত্র দাখিল করে। হোয়াইট হাউজ জানায়, তারা যদি এই আবেদনপত্রের ব্যাপারে ৩০দিনের মধ্যে ২৫,০০০ মানুষের স্বাক্ষরসম্বলিত সাড়া পায়, তবে তারা পরবর্তী পদক্ষেপ নেবে। অ্যাক্সেসটুরিসার্চ দুই সপ্তাহের মধ্যে এই লক্ষ্যপূরণ করে। ২২শে ফেব্রুয়ারি, ২০১৩ সালে দ্য হোয়াইট হাউজ অফিস অব সায়েন্স এন্ড টেকনোলজি পলিসি সকল ইউএস ফেডেরাল এজেন্সিকে গবেষণা ও উন্নয়নমূলক বাজেট ১০০ মিলিয়ন ডলারে উন্নীত করার মাধ্যমে ১২মাসের মধ্যে এই সকল তথ্যে প্রবেশাধিকার দেয়ার আদেশ করে।
এই আবেদনপত্রটি পূর্বের নানা দাবি, সরকারি অনুদানে পরিচালিত পাণ্ডিত্যপূর্ণ গবেষণার ওপরে যেমন পণ্ডিত, প্রকাশক, সরকার এবং সাধারণ মানুষের প্রবেশের মাঝে বাধাস্বরূপ পেওয়ালের অপসারণ প্রভৃতির উপর ভিত্তি করে গড়ে উঠেছে। এটি পূর্বের বিভিন্ন লক্ষ্য, যেমন দ্য কস্ট অব নলেজ, যা পাণ্ডিত্যপূর্ণ জার্নালসমূহে এবং বৈজ্ঞানিক তথ্যাবলীতে মানুষের স্বাভাবিক প্রবেশাধিকারকে অনুমোদন দেয়। এই প্রচারণাটি এনআইএইচ-এর গণপ্রবেশ নীতির সাথে সামঞ্জস্যপূর্ণ, যা একটি আদেশপত্রে সকল সরকারি অনুদানপ্রাপ্ত গবেষণাকে মুক্ত প্রবেশাধিকার দেয়ার পক্ষে ছিল।
ভুক্তি
ক্রিয়েটিভ কমন্স, পাবলিক লাইব্রেরি অব সায়েন্স, স্কলারলি পাবলিশিং হাউজ এন্ড একাডেমিক রিসোর্সেস কোয়ালিশন, রকহেলথ, সাগে বাইওনেটওয়ার্কস, দ্য কস্ট অব নলেজ, হার্ভার্ড ওপেন অ্যাক্সেস প্রকল্প, ওপেন-নলেজ ফাউন্ডেশন, ওপেন সায়েন্স ফেডারেশন, পেশেন্টসলাইকমি এবং লিয়েব্বা ইত্যাদি প্রতিষ্ঠান এই প্রচারণায় সমর্থন দেয়।
এছাড়াও আরো বেশকিছু প্রতিষ্ঠান এর পক্ষে ভুক্তি করে, যেমন এলায়েন্স ফর ট্যাক্সপেয়ার অ্যাক্সেস, এসোসিয়েশন অব কলেজ এন্ড রিসার্চ লাইব্রেরিস, এসোসিয়েশন অব রিসার্চ লাইব্রেরিস, অ্যারিজোনা স্টেট ইউনিভার্সিটি লাইব্রেরিস, বায়োশেয়ারিং, দ্য সেন্টার ফর স্কলারলি কমিউনিকেশন এন্ড ডিজিটাল কিউরেশন, নর্থওয়েস্টার্ন বিশ্ববিদ্যালয়, ফিগশেয়ার, জেনেটিক অ্যালায়েন্স, ইনটেকওয়েব, মেন্ডেলে এবং উইকিমিডিয়া ফাউন্ডেশন।
সমালোচনা
যুক্তরাষ্ট্রীয় প্রকাশক সংস্থার একাধিকজন এই পিটিশনের সমালোচনা করেছে। তারা এই গবেষণামূলক প্রকাশনার উপরে সরকারি আদেশপত্রের বিরোধিতা করছে বলে মতামত প্রকাশ করে। পাবলিক লাইব্রেরি অব সায়েন্সের সহ-প্রতিষ্ঠাতা মাইকেল এইসেন এই পিটিশনকে একধরনের "আপস" হিসেবে অভিহিত করেন, যা খুব বেশিদূর যেতে পারবে না। এক্ষেত্রে তিনি এনআইএইচ-এর বিলম্বিত ওপেন অ্যাক্সেস বিষয়ে সম্মতির দিক তুলে ধরেন।
জয়নাল আবেদীন (দ্ব্যর্থতা নিরসন)
জয়নাল আবেদীন বলতে যাদেরকে বোঝানো হতে পারে: